[{"text_idx": "#000006", "text": "Am rwydweithio\u2019n effeithiol yng ngofod3? Dylai\u2019r awgrymiadau da hyn gan Elen Notley, ein Rheolwr Marchnata a Chyfathrebu, eich helpu i gael y gorau o\u2019r cyfle!"}, {"text_idx": "#000007", "text": "Mewn unrhyw ddigwyddiad, gall eich meddwl ddechrau crwydro\u2019n hawdd wrth i sgyrsiau lifo! Gall cael ychydig o nodau clir ar yr wybodaeth a\u2019r cysylltiadau rydych chi eisiau eu cael o\u2019r diwrnod eich helpu i lywio\u2019ch sgyrsiau er mwyn gwneud yn siw\u0302r eich bod yn elwa i\u2019r eithaf ar Gofod3. Bydd y nodau hyn hefyd yn eich helpu chi i gynllunio eich diwrnod o ran pa ddigwyddiadau y byddwch chi\u2019n mynd iddynt, pa sgyrsiau Safbwynt y byddwch chi\u2019n gwrando arnynt a pha stondinau arddangos y byddwch chi\u2019n ymweld a\u0302 nhw. Ond cofiwch, mae dod i adnabod pobl yn nod da yn ei hun, ac yn yr achos hwn, mae\u2019n bwysig treulio amser yn gwrando ar eraill er mwyn meithrin cydberthnasau hirdymor."}, {"text_idx": "#000008", "text": "Mae gwybodaeth ar gael cyn Gofod3 am ein siaradwyr Safbwynt, ein digwyddiadau a\u2019n stondinau ar wefan gofod3 ac ar ein cyfrif Twitter @WCVACymru \u2013 gwnewch yn siw\u0302r eich bod yn edrych ar y rhain wrth ystyried pa gysylltiadau rydych chi\u2019n gobeithio eu gwneud ar y diwrnod. Bydd hyn yn rhoi syniad i chi o ble byddwch chi\u2019n gallu dod o hyd i bobl benodol a ble hefyd y byddwch chi\u2019n gallu gwneud cysylltiadau sy\u2019n berthnasol i\u2019ch anghenion. Gallwch chi ddefnyddio\u2019r wybodaeth ar-lein i greu amserlen bersonol i\u2019ch helpu chi i gael yr hyn sydd ei eisiau arnoch o\u2019r diwrnod."}, {"text_idx": "#000010", "text": "Yn aml, pan fydd gennych chi bobl benodol rydych chi\u2019n wirioneddol eisiau siarad a\u0302 nhw, gallwch deimlo\u2019n rhy nerfus i fynd atynt, a chael eich hun yn hofran rai troedfeddi i ffwrdd. Mae\u2019n well mynd amdani a chyflwyno\u2019ch hun. Gall cael rhai brawddegau mewn cof i ddechrau sgwrs hefyd fod o gymorth a\u0302 hyn, er enghraifft,"}, {"text_idx": "#000011", "text": "\u2018Beth sydd wedi\u2019ch tynnu i Gofod3\u2019\n\u2018Pa sesiynau/siaradwyr ydych chi wedi\u2019u gweld hyd yn hyn heddiw\u2019\n\u2018Rwy\u2019n ceisio ehangu fy ngwybodaeth am rywbeth \u2013 a allaf i ofyn rai cwestiynau i chi?\u2019"}, {"text_idx": "#000012", "text": "Os ydych chi\u2019n cynrychioli mudiad a bod gennych chi fathodyn enw, dewch a\u0302 hwn gyda chi. Bydd hyn yn helpu eraill i\u2019ch adnabod ac i wybod o ble rydych chi wedi dod. Mae cardiau busnes hefyd yn ffordd wych o roi eich manylion i bobl er mwyn siarad a\u0302 nhw\u2019n bellach, felly eto, os oes gennych chi gardiau busnes, gwnewch yn siw\u0302r bod gennych chi rai wrth law ar y diwrnod."}, {"text_idx": "#000014", "text": "Cofiwch y bydd y rhan fwyaf o bobl a fydd yno eisiau gwneud cysylltiadau newydd hefyd, felly peidiwch a\u0302 bod yn swil pan ddaw hi i ddechrau sgwrsio."}, {"text_idx": "#000018", "text": "Ymunwch a\u0302 ni ar y cyfryngau cymdeithasol"}]